b'\n_START_ARTICLE_\nCloisonn\xc3\xa9\n_START_PARAGRAPH_\nCloisonn\xc3\xa9 eli soluemali (ransk. \xc3\xa9mail cloisonn\xc3\xa9) tarkoittaa metalliesineiden p\xc3\xa4\xc3\xa4llyst\xc3\xa4mist\xc3\xa4 ja koristelua emalilla. Cloisonn\xc3\xa9-tekniikalla kuvioiden \xc3\xa4\xc3\xa4riviivat juotetaan alustaan metallilangasta. Sen j\xc3\xa4lkeen metallilangoista tehty verkosto t\xc3\xa4ytet\xc3\xa4\xc3\xa4n eri v\xc3\xa4risill\xc3\xa4 emali- ja lasituskentill\xc3\xa4. Soluemalointia on yleens\xc3\xa4 k\xc3\xa4ytetty kultasep\xc3\xa4nt\xc3\xb6iss\xc3\xa4 ja aseiden koristelussa._NEWLINE_Soluemalointi tuli Euroopassa yleiseen k\xc3\xa4ytt\xc3\xb6\xc3\xb6n 300-luvulla, ja se kehittyi huippuunsa 900\xe2\x80\x931100-luvulla Bysantissa. Hyv\xc3\xa4 esimerkki bysanttilaisesta soluemaloinnista on Venetsian Pyh\xc3\xa4n Markuksen kirkon kultapohjaan tehty alttarikoriste Pala d\xe2\x80\x99Oro. Kiinassa soluemaloinnin kukoistuskausi oli 1300\xe2\x80\x931700-luvulla ja Japanissa 1600\xe2\x80\x931700-luvulla.'